**Latvijas profesionālās ievirzes izglītības iestāžu audzēkņu Valsts konkurss, 2016.gada 2.aprīlis**

**UZDEVUMS: Jāizdomā un jāveido makets cilvēkam noderīgai – lietojamai vai valkājamai dizaina lietai, iedvesmojoties no Latvijā dzīvojoša putna.**

**I Komandas izveide**

Izvēlieties komandas kapteini, kurš būs atbildīgs par to, lai:

1. visi uzdevuma noteikumi tiktu izpildīti;

2. darbs tiktu izpildīts laicīgi;

3. pārējie komandas dalībnieki pildītu savus uzdevumus.

Kapteinis sadala pienākumus pārējiem trīs dalībniekiem: izvēlas vienu atbildīgo par skicēšanu, vienu – par maketēšanu, vienu – par apraksta veidošanu.

**II Informācijas izpēte**

|  |
| --- |
| 1. Izpētiet informatīvo materiālu par konkrēto putnu! 2. Izmantojot materiālu, 1. darba lapā veidojiet **SARAKSTU** ar putnam **raksturīgajām īpašībām, pazīmēm**, **darbībām**! |

**III Ideju radīšana**

|  |  |
| --- | --- |
| Izdomājiet **idejas** jums (vai jūsu vienaudzim) noderīgām **dizaina lietām** atbilstoši putna **raksturīgajām īpašībām, pazīmēm, darbībām**!  *Piemērs. Pūcei raksturīga īpašība – tā redz naktī, tad dizaina lieta varētu būt aprīkojums, apģērba aksesuārs labākai redzēšanai tumsā.*  ***ATGĀDINĀJUMS! Dizaina lietai nav obligāti jālīdzinās putna ārējam izskatam!*** | **Dizaina lietu raksturo funkcionalitāte, ērtums un labs vizuālais risinājums.**  *Noderīgas dizaina lietas*  *var būt: apģērbs, mēbeles,*  *gaismas ķermeņi,*  *pārvietošanās līdzekļi,*  *ierīces, sadzīves priekšmeti, rotaslietas, aksesuāri – somas, galvassegas, apavi u.c. lietas.* |

**IV Ideju atlase**

Apspriediet visas idejas (to plusus un mīnusus) un izvēlieties **VIENU** ideju, vēlreiz **pārbaudot,** vai iecerētā dizaina lieta:

1. būs tik noderīga, lietderīga un aktuāla, lai jūs paši un jūsu vienaudži to vēlētos lietot;
2. uzlabos kādu jau esošu lietu vai ieviesīs kādu pavisam jaunu risinājumu;
3. ar kaut ko atšķirsies vai būs labāka par citām līdzīgām lietām;
4. saistās ar izpētīto putnu.

**V Skicēšana, maketēšana**

* + - 1. Skicējiet variantus izvēlētajai dizaina idejai un veidojiet vienu vai vairākus maketus!

*Dizaina objekta izmēram jāatbilst koka modeļcilvēkam.*

*Ja dizaina objekts ir tik mazs, ka nav labi saredzams attiecībā pret koka modeļcilvēku, tad izveidojiet maketu īstajā izmērā (vai lielāku, norādot mērogu).*

*Materiāli skicēm: melna pildspalva, melns flomāsters, grafīta zīmulis, krāsainie zīmuļi, dzēšgumija.*

*Materiāli maketam: papīrs, šķēres, līme, līmlenta, nazis, lineāls, skavotājs.*

* + - 1. Papildus apspriediet arī dizaina lietas iespējamo materiālu, krāsu, detaļas!

**VI Idejas testēšana**

Komandās savstarpēji viena otrai prezentējiet savu dizaina ideju un maketu. Viena komanda jautā, otra komanda atbild.

Komandai jānoskaidro, vai ideja ir saprotama, skaidra, noderīga, kādi uzlabojumi vēl nepieciešami. Otrai komandai jāizsaka viedoklis un komentāri.

Pēc tam samainieties lomām.

|  |  |
| --- | --- |
| Prezentācijas plāns  **KAS** tas ir?  **KAM?** Kādam pusaudzimtas domāts?  **KĀ** to lietot?  **KĀPĒC** to izgatavot un lietot? Ar ko tas atšķirsies no jau pieejamajiem priekšmetiem? Kādu problēmu risinās?  **IEROSMES AVOTS** Kura no putnam raksturīgām pazīmēm, īpašībām, darbībām? | *Ja būsiet atsaucīgi un rosināsiet citu komandu uzlabot savu dizaina ideju, ir lielāka iespēja, ka arī viņi jūs atbalstīs un palīdzēs!* |

**VII Dizaina idejas uzlabošana**

1. Apspriediet testēšanas rezultātus! Izvērtējiet to, kas vēl jāuzlabo!
2. Vienojieties par dizaina idejas gala variantu! Ja nepieciešams, papildiniet vai labojiet maketu!

**VIII Prezentācija**

1. Izdomājiet jūsu dizaina lietas nosaukumu!

2. Veidojiet aprakstu, atbildot uz 2. darba lapas jautājumiem!

3. Uzzīmējiet dizaina lietas zīmējumu(-us) tā, lai kāds cits to var izgatavot! Zīmējumā norādiet dizaina lietas krāsu, materiālu, detaļas, savienojuma vietas u.tml.

4. Pielīmējiet aprakstus un zīmējumus uz dotās planšetes norādītajās vietās (skatīt 4.darba lapu), atstājot vietu fotogrāfijām, kas tiks pievienotas vēlāk!

Uz planšetes izvietojamā informācija:

|  |  |
| --- | --- |
| Nosaukums (dizaina idejas) | *Zīmējums*  + informācija par krāsu, iespējamo materiālu, detaļām u.tml. |
| **KAS** tas ir?  **KAM**? Kādam pusaudzimtas domāts?  **KĀ** to lietot?  **KĀPĒC** to izgatavot un lietot? Kāpēc tas ir īpašs?  **IEROSMES AVOTS** Kura no putnam raksturīgām pazīmēm, īpašībām, darbībām? |
| Maketa foto  Autoru komandas foto | Autoru vārds, uzvārds, skola |

**Vērtēšanas kritēriji:**

1. dizaina ideja, tās radošs risinājums (1-10 punkti);

2. idejas skaidrība aprakstā un zīmējumos, skicēs, maketā (1-10 punkti);

3. darba izpildījums, atbilstība uzdevuma nosacījumiem, mērogam (1-10 punkti).